Vit í FK ynskja øllum kundum okkara eina góða ólavsøku. Hesar eru upplatingartíðirnar í øllum FK handlunum um ólavsøkuna: Mikudag 27. juli er opið til kl. 22 Hósdag 28. juli er opið til kl. 12 Fríggjadag 29. juli er stongt 22.000 kr. til krabbameinssjúk børn Nú føroyska Rynkeby toymið fer av landinum í morgin, súkklaðu tey framvið FK í Hoyvík, har marknaðarleiðarin hjá FK Bo Møller handaði teimum ein kekk á 22.000 kr. fyri seldar djúspakkar. Tað byrjaði við at børn við krabbameini, ið liggja á ríkissjúkrahúsinum, kundu fáa sína egnu tekning á smáar djúspakkar hjá Rynkeby. Matvøruketan Irma kom upp í samstarvið og tankin var, at børnini skuldu lata tekningar, Rynkeby skuldi lata pakkitilfar og djús og Irma skuldi selja. Alt, uttan at nakar fekk vinning og allur ágóðin skuldi fara aftur til børn við krabbameini. Føroya Keypssamtøka fekk frænir av samstarvinum og setti seg í samband við Faroe Ship um ókeypis flutning til Føroya. Har var leyst og liðugt beinan vegin og so komu djúspakkarnir í allar FK handlarnar. Soleiðis hevur tað verið seinastu árini, og soleiðis er aftur í ár. Nú, tá ið føroyska Rynkeby toymið fer undir sítt átak at súkkla til París, er sølan fyri í ár gjørd upp, og tí kundi FK í dag handa Rynkeby Føroyar ein kekk áljóðandi 22.000 krónur til innsavningina. Aksel Haraldsen, talsmaður fyri føroyska Rynkeby toymið, tók ímóti kekkinum og var sum vera man fegin. –Eg vil gjarna takka FK fyri hendan eyka stuðulin, tit eru longu frammanundan gullstuðul hjá Rynkeby toyminum, og so kemur hetta afturat, tað eru vit sera glað fyri, segði Aksel Haraldsen. ProfiSelect borðbúnaðurin er eitt gott dømi um dygdar framleiðslu frá WMF, Württenbergische Metallwarenfabrik. WMF er ein av størstu framleiðarunum av dygdar køksútgerð í Evropa. Tað er av stórum týdningi fyri sniðgevararnar á WMF, at formur og funktión eru á sama høga stigi. Seinasta vikuskifti varð skipað fyri væleydnaðum FK-cup í flogbólti. Úrslit og myndir av vinnandi liðum eru á hesum leinki: http://www. fk. fo/fk-cup-2015/Frá tí Keypsamtøkan byrjaði fyri meira enn 60 árum síðani, hava limanevndirnar í øllum deildum felagsins á hvørjum ári skipað fyri hugnaløtum upp undir jól. Her møta nógv fólk–bæði ung og eldri–at hugna sær saman. kl. 16 í Sjókafeini í Runavík Í Tórshavn–hósdagin 3. des. kl. 19 í Róðrarneystinum á Argjum Í Klaksvík–sunnudagin 6. des. kl. 19.30 á Sjómannsheiminum Í Vágum–týsdagin 8. des. kl. 19.30 á Hotel Vágum Limanevndirnar bjóða limunum vælkomnum og vóna at uppmøtingin verður góð og at vit fáa eina góða og hugnaliga løtu saman. FK dagførir limaskipanina við nýggjum limakorti Hósdagin 8. oktober verður nýggj limaskipan sett í verk í FK. Endamálið er at lyfta tænastustøðið, soleiðis at vit kunnu røkka tí einstaka liminum í FK á besta hátt. Ert tú longu limur í FK, skalt tú skráseta seg av nýggjum við kassan, har tú fært útflýggjaða eina kassakvittan, sum er prógv fyri nýggja limaskapinum. Ert tú ikki limur, ber til at tekna limaskap við kassan. Tað kostar einans 10 krónur. Tá tú hevur fingið kvittan fyri nýskrásetta limaskapinum, er eftir at fullfíggja skrásetingina við teimum neyðugu upplýsingunum, so um navni, bústaði, telefonnummari, telduposti og ymiskum upplýsingum um títt húskið. Hetta verður gjørt við at fara inn á teldustaðið www. fk. fo/kvittan, ella við biðja um at fáa ein tekningarfrymil útflýggjaðan í tínum FK-handli. Tá allar viðkomandi upplýsingar eru skrásettar í skipanini, verður tað persónliga limakortið framleitt og sent liminum. Á limakortinum er upplýst navn, limanummar og navn á tí FK-handli, sum limurin hevur latið seg skráseta í.